**Oglas za prijem mlade osobe u Općini Prozor Rama**

Regionalni program lokalne demokratije na Zapadnom Balkanu 2 (ReLOaD2) nastavak je partnerstva između EU i UNDP-a i prethodno podržane inicijative - ReLOaD1 koja je provedena u četverogodišnjem periodu, od 2017. do 2020. godine. ReLOaD2 nastavlja jačati participativne demokratije i proces evropskih integracija na Zapadnom Balkanu kroz osnaživanje civilnog društva i mladih za aktivno učešće u odlučivanju te stimulisanje poticajnog pravnog i finansijskog okruženja za civilno društvo. Program se sprovodi u sljedećim zemljama i teritorijama Zapadnog Balkana korisnicima IPA programa: Albanija, Bosna i Hercegovina (BiH), Sjeverna Makedonija, Kosovo[[1]](#footnote-2)\*, Crna Gora i Srbija. Provođenjem aktivnosti u cijeloj regiji, ReLOaD2 će osnažiti kapacitete jedinica lokalne samouprave (JLS) i organizacija civilnog društva (OCD) za uključivanje u produktivna partnerstva i doprinošenje unaprijeđenom pružanju usluga i realizaciji prioriteta u skladu sa razvojnim strategijama svake od odabranih JLS. ReLOaD2 u BiH je u dva javna poziva odabrao 13 partnerskih JLS: Bihać, Centar Sarajevo, Gacko, Gradiška, Grad Istočno Sarajevo, Goražde, Mostar, Novo Sarajevo, Prijedor, Prozor Rama, Rudo, Ugljevik i Vitez. Projektom se potiču partnerske JLS na finansiranje OCD-a na transparentan način koristeći razvojno orijentisan projektni pristup u skladu sa lokalnim prioritetima. U sklopu komponente za mlade ReLoaD2 projekta planirano je da se poveća angažman mladih u rješavanje izazova u zajednici. Ovo je planirano kroz sprovedbu omladinskih inicijativa, organizovanje stažiranja / radne prakse za minimalno jednu osobu u 13 partnerskih JLS te jačanje vještina mladih kroz stručne / certificirane obuke, a sve s ciljem unapređenja njihovih ekonomskih perspektiva. Trajanje projekta je 48 mjeseci (2021-2024).

**Pozicija:** Volonter/ka/ka Ujedinjenih nacija (UN-a) u zajednici

**Broj pozicija: 1**

**Lokacija: Općina Prozor - Rama, Bosna i Hercegovina**

**Trajanje ugovora: 6 mjeseci** (uz mogućnost produžetka)

Odabrani volonter/ka UN-a će raditi u prostorijama Općine Prozor - Rama, sa punim radnim vremenom pružajući podršku predstavniku općinske administracije u jačanju odnosa sa organizacijama civilnog društva (OCD) i građanskim/omladinskim udruženjima kao i ReLOaD2 projektu u sprovedbi aktivnosti na nivou Općine Prozor - Rama.

Ovo je odlična prilika za sve zainteresovane mlade osobe od 18 do 30 godina da se uključe u rad općinske uprave, angažmanom kao Volonter/ka Ujedinjenih nacija (UNV), stažiranjem / praksom u trajanju od šest mjeseci. Za angažman je predviđena odgovarajuća naknada. Osim toga, odabrana mlada osoba će tokom trajanja ugovora biti u obavezi da tokom radnog vremena pohađa certificirane obuke: administrativni poslovi, osnove računarstva i razvoj „mekih“ vještina (eng. soft skills). Potvrda o stažiranju / radnoj praksi će se izdati nakon 6 mjeseci od strane United Nations Volunteers (Volonter/ka Ujedinjenih nacija).

**Opis poslova:**

Pod direktnim nadzorom menadžerice ReLoaD2 projekta i predstavnika Općine Prozor - Rama za saradnju sa ReLOaD2 projektom, volonter/ka UN-a će:

* Pružati pomoć imenovanoj osobi za saradnju s ReLOaD2 projektom kako bi uspješno obavila sve poslove i zadatke koji se odnose na ReLOaD2 i druge projekte u sklopu UNDP portfolija „Socijalna inkluzija“;
* Pružati pomoć općinskoj administraciji u jačanju partnerskih odnosa sa OCD, posebno s omladinskim OCD kao i predstavnicima mladih na nivou zajednice;
* Pružati pomoć u provođenju javnih poziva za projekte OCD-a u općinskoj upravi ;
* Pružati administrativnu podršku na terenu koja je neophodna radi organizovanja sastanaka, obuka i radionica koje će biti održane u sklopu ReLOaD2 projekta u općinskoj upravi;
* Pružati pomoć u promovisanju dobrih praksi ReLOaD2 projekta na nivou zajednice;
* Učestvovati na certificiranim obukama koje organizira UNDP na temu administrativni poslovi, osnove računarstva i razvoj „mekih“ vještina;
* Povremeno pripremiti izvještaje o provedenim aktivnostima; Izvršavati sve druge zadatke u okviru opisa posla koje mu dodijeli supervizor.

**Kriteriji i uvjeti:**

* Završena srednja škola ili ekvivalentan nivo obrazovanja. Visoka stručna sprema se smatra kao prednost;
* Izvanredno poznavanje jednog od službenih jezika naroda u Bosni i Hercegovini;
* Dobre komunikacijske vještine.

**Broj radnih dana i trajanje:**

Puno radno vrijeme: 5 dana sedmično

**Lokacija rada:**

Općina Prozor – Rama

**Beneficije:**

Mjesečna naknada za troškove života volonter/ka u iznosu od 375 USD (prema važećem kursu konvertirano u BAM);

Zdravstveno osiguranje tokom trajanja ugovora;

Pravo na godišnji odmor;

Mogućnosti učenja i ličnog razvoja.

**Postupak podnošenja prijave:**

Napomena: Volonter/ka UN-a u zajednici rade u mjestu stanovanja. Stoga, kandidati/kinje koji se prijavljuju na ovu poziciju moraju biti stanovnici Općine Prozor - Rama i trebaju biti mlade osobe[[2]](#footnote-3) od 18 do navršenih 30 godina starosti.

Da biste se prijavili, potrebno je da dostavite sljedeće dokumente putem emaila na adresu [registry.ba@undp.org](mailto:registry.ba@undp.org) najkasnije do 10. marta 2023. godine:

* Curriculum Vitae (CV)/biografiju na službenim jezicima naroda u Bosni i Hercegovini koja sadrži:

Kontakt informacije (e-mail, broj telefona); datum rođenja; informacije o stepenu obrazovanja; informacije o prethodnom volonterskom radu; informacije o prethodnom radnom iskustvu, uključujući i neplaćeni radni angažman, pripravništvo, praksu itd.; informacije o računarskim vještinama; sve dodatne informacije koje kandidat smatra validnim.

* Motivaciono pismo na jednom od službenih jezika naroda u Bosni i Hercegovini (250-500 riječi) u kojem ćete objasniti: Zašto želite sudjelovati? Na koji način ovo pripravništvo/praktično iskustvo može biti korisno za Vas i Vašu lokalnu zajednicu? Sve druge informacije koje kandidat smatra bitnim.
* Kopija svjedočanstva/diplome;
* Potvrda o vođenju na evidenciji nezaposlenih osoba (koju izdaje Služba za zapošljavanje);
* Potvrda o prebivalištu na području Općine Prozor - Rama.

Prilikom slanja prijave putem emaila, u predmet poruke potrebno navesti „Prijava za mladu osobu, volontera/ku UN-a u Općine Prozor - Rama“.

**Važna napomena:**

* Nepotpune, netačne i neblagovremeno dostavljene prijave neće se uzeti u razmatranje
* Maksimalan broj bodova koji kandidat može dobiti na osnovu dostavljenog CV/biografije je 30, a na osnovu motivacionog pisma 50. Zbirni minimalni broj bodova koji kandidat/kinja mora imati da bi bio/la pozvan/a na intervju je 40.
* Samo kandidati koji ispunjavaju gore navedene kriterije će se uzeti u razmatranje za intervju.
* Postupak odabira kandidata će voditi ured UNV-a i UNDP-a u BiH
* Prednost će imati kandidati kojima bi ovaj angažman bio prvi pripravnički staž na istim i/ili sličnim poslovima u Općini Prozor - Rama

1. \* Za Evropsku uniju, ovaj naziv ne dovodi u pitanje stav o statusu i u skladu je s Rezolucijom Vijeća sigurnosti UN-a 1244/1999 i Mišljenjem Međunarodnog suda pravde o proglašenju neovisnosti Kosova. Za UNDP, sve reference na Kosovo će se shvatiti u kontekstu Rezolucije UN-a 1244/1999. [↑](#footnote-ref-2)
2. Zakon o mladima Federacije Bosne i Hercegovine, Član 4. Stav 1. "omladina" ili "mladi" su osobe u životnoj dobi od navršenih 15 do navršenih 30 godina starosti; [↑](#footnote-ref-3)